分类：文化/艺术-文学
问题：狄仁杰身边真的有李元芳吗?历史上的狄仁杰身边真的有李元芳和狄春吗 
上的狄仁杰身边真的有李元芳和狄春吗?
回答：查了一些资料,感觉李元芳在历史上确实出现过,至少在《小雅史记》里出现过,至于《小雅史记》是否为杜撰就不得而知了.　　李元芳，字子建，京兆三原人。卫国公靖之后也。父德謇，官至将作少匠，坐善太子承乾，流吴郡。  　　元芳幼聪慧，五岁能默《诗》。年十五，谓母曰：“大丈夫当守正恶邪，上体天恩，下恤黎庶，泽及当时，名留后世。安能区区于笔砚之间？笔下虽有千言，胸中实无一策尔。”遂从戎，母哀而舍之。职吏常以年小轻之，元芳亦不以为意，谓所亲曰：“彼小子安知壮士志哉！”  　　年十七，为县吏。与尉出，会贼掠乡里，众人皆住，不敢进。元芳谓尉曰：“此贼可击，请讨之。”尉曰：“非尔所图也。”元芳操刀而出，以手东西指麾，若分部人兵以罗遮贼状。贼望见，以为官兵捕之，即委财物散走。元芳追，斩得一级以还；众皆惊。由是显闻，州召署参。  　　后迁陇右道右武卫将军。垂拱四年，琅琊王冲、越王贞反，以告元芳，元芳拒之，书曰：“夫废立之事，天下之至不祥也。古人有权成败、计轻重而行之者，伊尹、霍光是也。伊尹怀至忠之诚，据宰臣之势，处官司之上，故进退废置，计从事立。及至霍光受?国之任，藉宗臣之位，内因太后秉政之重，外有群卿同欲之势，昌邑即位日浅，未有贵宠，朝乏谠臣，议出密近，故计行如转圜，事成如摧朽。今诸君徒见曩者之易，未睹当今之难。诸君自度，结众连党，何若七国？诸君之贵，孰若吴、楚？而造作非常，欲望必克，不亦危乎！”冲等遂败。  　　先天二年卒。  　　孙彦芳，大和中，为凤翔司录参军。